Trokdrywer aangerand, beroof | Maroela Media
Trokdrywer aangerand, beroof
Die polisie in Mpumalanga is op die spoor van ses verdagtes nadat die bestuurder van 'n vragmotor oor die naweek naby Emalahleni (Witbank) deur 'n groep swaar gewapende mans oorval, aangerand en beroof is.
Brig. Leonard Hlathi, woordvoerder van die polisie, het in 'n verklaring gesê die betrokke vragmotor het Vrydag naby Transalloys onklaar geraak. Die bestuurder van die vragmotor het langs die pad stilgehou om ondersoek in te stel, toe ses swaar gewapende mans vanuit 'n nabygeleë bos aangestap gekom het.
Volgens Hlathi het die verdagtes hul vuurwapens op die vragmotorbestuurder gerig waarna hulle hom beveel het om die deur van die vragmotor oop te maak. Die vragmotorbestuurder is in die proses aangerand, het Hlathi verduidelik.
Die slagoffer is met skoenveters vasgebind waarna die verdagtes met hom die bosse in gery het.
Volgens Hlathi het die verdagtes die vragmotor se sleutels, diesel en 23 buitebande ter waarde van R150 000 gebuit voordat hulle die vragmotorbestuurder agtergelaat en op die vlug geslaan het.
Die vragmotorbestuurder is daarna na 'n hospitaal gehaas en 'n saak van motorkaping is by die polisie aanhangig gemaak, het Hlathi gesê.
Die polisie doen nou 'n beroep op mense om enige inligting wat tot die inhegtenisneming van die verdagtes kan lei, by kol. One Thobejane by 082 372 2195 aan te meld. Inligting sal vertroulik hanteer word, het Hlathi verseker.
Covid-19-statistieke: Eerste sterfte in Mpumalanga aangemeld
Die berig maak glad nie sin nie maar dit daar gelaat,so jy is ook nie meer veilig as jou kar breek en jy nie n cz 805 bren by jou het om jouself te beskerm nie met 4 ekstra magasyne bygesê.
Iets maak nie sin nie, hoe toevallig dat die manne presies daar was waar die trok gebreek het?
Nuwe S Afrika
Miskien is ek sinies, maar is dit nie interessant dat die trok onklaar geraak het toevallig waar 6 swaar gewapende mans gewag het nie? Hoe is hy gevind?
Ek sê daar was n "dame" langs die pad en dis ook toe nou seker die rede dat die trok gebreek het of die rowers is mechanics want hulle kon in die bosse in ry met hom en die trok…